SK Úradný vestník Európskej únie C 267/36

Oznámenie francúzskej vlády týkajúce sa smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o výlučné povolenie na vyhľadávanie tekutých alebo plynných uhľovodíkov nazývané „povolenie Nogent-sur-Seine“)

(Text s významom pre EHP)

(2007/C 267/12)

Žiadosťou z 21. mája 2007spoločnosť Toreador Energy France S C S, so sídlom na 9 rue Scribe, F-75009 Paris (Francúzsko), požiadala o výlučné povolenie na štvorročné obdobie na vyhľadávanie tekutých alebo plynných uhľovodíkov, nazývané „povolenie Nogent-sur-Seine“, na území s rozlohou približne 398 km štvorcových, ktoré sa týka časti departementov Aube, Marne a Seine et Marne.

Súčasťou tejto žiadosti je časť, ktorá je spoločná so žiadosťou z 28. februára 2007, ktorou spoločnosť Renouveau Energie Ressources so sídlom na 16 rue de Vivienne, F-75002 Paris (Francúzsko), požiadala o povolenie na vyhľadávanie tekutých alebo plynných uhľovodíkov, nazývané „povolenie La Folie de Paris“, na území s rozlohou približne 962 km štvorcových, ktoré sa týka časti departementov Seine-et-Marne, Marne a Aube.

Toto stanovisko sa vzťahuje na rozlohu mimo uvedenej spoločnej časti. Obvod tejto vonkajšej časti je tvorený oblúkmi poludníkov a rovnobežiek postupne spájajúcich ďalej uvedené vrcholy definované geografickými súradnicami v stupňoch, pričom začiatkom je Parížsky poludník.

Vrcholy Zemepisná dĺžka Zemepisná šírka A 1,10 stupňa V 53,90 stupňa S B 1,30 stupňa V 53,90 stupňa S C 1,30 stupňa V 53,80 stupňa S D 1,10 stupňa V 53,80 stupňa S

Podávanie žiadostí

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky potrebné na udelenie oprávnenia, vymedzené v článkoch 4, 5 dekrétu č. 2006-648 z 2. júna 2006 o oprávneniach na ťažbu a na podzemné skladovanie (Úradný vestník Francúzskej republiky z 3. júna 2006).

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11, a stanovených dekrétom č. 2006-648 o oprávneniach na ťažbu a na podzemné skladovanie. Konkurenčné žiadosti treba poslať na ministerstvo, ktoré spravuje bane, na nižšie uvedenú adresu.

Kritériá a lehota na udelenie oprávnenia

O počiatočnej žiadosti a o konkurenčných žiadostiach sa rozhodne podľa kritérií prideľovania oprávnení na ťažbu určených v článku 6 uvedeného dekrétu v lehote dvoch rokov odo dňa prijatia žiadosti o povolenie „la Folie de Paris“ francúzskymi orgánmi, čiže najneskôr 2. marca 2009.

Podmienky a požiadavky týkajúce sa výkonu činnosti a jej ukončenia

Žiadatelia sa odkazujú na články 79 a 79.1 ťažobného kódexu a na dekrét č. 2006-649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie (Úradný vestník Francúzskej republiky z 3. júna 2006).

Doplňujúce informácie sú k dispozícii na Ministerstve životného prostredia, trvalo udržateľného rozvoja a územného plánovania (generálne riaditeľstvo pre energiu a suroviny, riaditeľstvo energetických zdrojov a nerastov, kancelária pre banskú legislatívu) 61, boulevard Vincent-Auriol, Télédoc 133, F-75703 Paris Cedex 13, Francúzsko. [Telefón: (33) 144 97 23 02, alebo (33) 153 94 14 72, fax: (33) 144 97 05 70].

Právne a regulačné ustanovenia uvedené vyššie je možné nájsť na internetovej stránke:

Légifrance http://www.legifrance.gouv.fr

(1) Ú. v. ES L 164, 30.6.1994.